Mõte levis sotsiaalvõrkudes ja Facebookis sündis kommuun «31.05.2016 tööle padjaga – ole solidaarne poliitikute raske tööga!».
Kommuuni lehele on juba postitatud kümnete kaupa lõbusaid pilte padjaga tööle tulnud arstidest ja õdedest.
Ürituse korraldajad rõhutavad, et padjaga tööletulek ei sega täna ühegi patsiendi ravi.
Aktsioon juhib tähelepanu Eesti tervishoiu alarahastatusele ja valitsusse jõudnud ettepanekutele töö- ja puhkeaja seaduse muutmiseks, mis võivad tervishoiutöötajate töötingimusi oluliselt halvendada.
Kuido Nõmm selgitas Facebookis, et Eesti meditsiinisüsteemi hoiab üleval meedikute ületöötamine, kuid inimesed ei jaksa seda enam füüsiliselt ega vaimselt.